Ռաֆայել Հակոբյան

Ռաֆայել (Մամիկոն) Արամի Հակոբյան (), խորհրդային և ռուսական կրկեսի հայազգի դերասան, ակրոբատ և ծաղրածու, Ռուսաստանի Դաշնության վաստակավոր արտիստ (1994), ՀԽՍՀ վաստակավոր արտիստ (1967)։

Կենսագրություն 
Ռաֆայել Հակոբյանը 1962 թվականին ավարտել է Մոսկվայի ֆիզիկական կուլտուրայի պետական կենտրոնական ինստիտուտը։ 

1952 թվականից հանդես է եկել կրկեսում՝ Ռաֆայել Մանուկյանի ղեկավարած էկվիլիբրիստների խմբում, որն էլ հենց նրան հրավիրել է աշխատելու կրկեսում։ Այնուհետև նա տեղափոխվել է Յուրի Պոլովնևի ղեկավարությամբ համար, որտեղ աշխատել է 10 տարի։ 1956 թվականին Վարշավայում կայացած կրկեսի դերասանների I միջազգային մրցույթում Պոլովնևի թատերախմբի անդամները արժանացել են ոսկե մեդալների և դափնեկրի կոչման։ 

Հանդես է եկել Վարշավայում կայացած Երիտասարդության և ուսանողների V համաշխարհային փառատոնում (1955), մասնակցել արտասահմանյան հյուրախաղերի (Լեհաստան, Արևելյան Գերմանիա, Հունաստան, Հարավսլավիա, Բելգիա, Լյուքսեմբուրգ, Բրազիլիա, Ուրուգվայ, Գերմանիա, Չեխոսլովակիա և Հունգարիա)։ Մոսկվայի Երիտասարդության և ուսանողների VI համաշխարհային փառատոնում (1957) արժանացել է ոսկե մեդալների և դափնեկրի կոչման, Պոլովնևի խմբի պղպեղով էկվիլիբրիստական համարը համարվել է լավագույններից մեկը։

1971 թվականից հանդես է եկել որպես ծաղրածու-մնջախաղաց, նրա խաղացանկում գերակշռել էին նմանակման համարները։

Երկար տարիներ աշխատել է եղբոր՝ Մերուժան Հակոբյանի (1936-1980) հետ։ Կրկեսային դինաստիան շարունակել են նրա երկու դուստրերը՝ ջիգիտուհիներ և լարախաղացներ Անահիտն ու Ադելինան։

Վախճանվել է 2015 թվականի հունիսի 24-ին։ Թաղված է Մոսկվայի Վոստրյակովյան գերեզմանատանը։

Մրցանակներ և կոչումներ 
ՀԽՍՀ վաստակավոր արտիստ (1967),Ռուսաստանի Դաշնության վաստակավոր արտիստ (1994)։

Ծանոթագրություններ 

ՀԽՍՀ վաստակավոր արտիստներ
Ռուսաստանի Դաշնության վաստակավոր արտիստներ
Անձինք այբբենական կարգով
Կրկեսի հայ դերասաններ
Բնօրինակում անաղբյուր հոդվածներ